**NAMA JE VAŽAN NAŠ PLANET**

 Onečišćenje zraka loše utječe na zdravlje živih bića. Čovjek svojim djelovanjem ugrožava i zagađuje tlo, zrak i vodu. Zagađenje može uzrokovati bolest, pa čak i smrt.

U današnje vrijeme sve je više zagađivača koji zagađuju okolinu (tvornice, automobili, požari…). Požari mogu biti posljedica prirodnih pojava (npr. munja), ali i ljudske nepažnje ili namjere. Osim što uništavaju sve oko sebe (biljke, životinje, vodu pa čak i ljude) djeluju loše i na zrak jer stvaraju ugljikov dioksid. Sjetimo se samo nedavnih požara u Amazoniji koji su loši za cijeli naš planet. Znamo da se više od 20 % ukupne količine kisika na Zemlji proizvede u njezinim prašumama. One i apsorbiraju ugljikov dioksid te tako pročišćuju zrak. Stanište su mnogim životinjama i biljkama. Osim požara, čovjek negativno utječe na okoliš: NEZBRINJAVANJEM OTPADA (bacanjem otpada u prirodu), ZAGAĐIVANJEM VODE (kemikalije u prirodi), KRČENJEM ŠUMA (zbog gradnje kuća, vikendica, zgrada), LOVOM (ugrožavanje različitih životinjskih vrsta). Prema novom istraživanju, tu je RASVJETA I BUKA koje smetaju brojnim noćnim životinjama. Čovjek se treba trgnuti i pobrinuti za svoju okolinu. Brigom za okolinu brinemo i za druge ljude i sljedeće naraštaje. Moj prijedlog je krenuti od jednostavnih stvari, npr. ići na posao/školu biciklom, koristiti se javnim prijevozom, reciklirati otpad, razumno upotrebljavati vodu (pri pranju zubi zatvoriti vodu), u poljoprivredi primjenjivati kompost, a ne različite kemikalije.

Danas je 22. travnja, Dan planeta Zemlje. Planet Zemlja je naš jedini dom i trebamo ga čuvati jer će tako on čuvati nas. I NAJMANJI KORAK U OČUVANJU ZEMLJE JE VAŽAN, NE SAMO 22. TRAVNJA, NEGO SVAKI DAN!!!

 Rita Đurić; 5.d

Osnovna škola Marije Jurić Zagorke Zagreb

Učiteljica kemije i biologije: Lidija Žišković